**3300 Eger, Klapka u. 1.**

E-mail: agrober@egri-agrober.t-online.hu; Tel/Fax: 36 / 412-214 , 30/620-9920

**Borsod-Abaúj-Zemplén Megyei Kormányhivatal**

**Környezetvédelmi és Természetvédelmi Főosztály**

**3530 Miskolc, Mindszent tér 4.**

*Tárgy: Besenyőtelki Agrár ZRt. Besenyőtelek 043 hrsz-ú*

*ingatlanon üzemelő tehenészeti telep formai hiánypótlás*

*Üi: Dudás Attila*

*Ügyiratszám: B0/16/8214-2/2016.*

Tisztelt Cím!

Fenti tárgyú és ügyiratszámú levelükre vonatkozó hiánypótlásunkat az alábbiakban adjuk meg:

1. Tervezői jogosultság (1. sz. melléklet)
2. Meghatalmazás (2. sz. melléklet)
3. Az üzemeltető és a telephely adatai (3. sz. melléklet)
4. 250.000 Ft befizetése a BAZ Megyei Kormányhivatal számlájára igazolás (4. sz. melléklet)
5. Egyéb dokumentumok
6. Átnézeti és részletes térkép a telephelyről az épületek megjelölésével (5. sz. melléklet)
7. A telephely általános ismertetése (6. sz. melléklet)
8. Vízkészlet igénybevételi adatok (7. sz. melléklet)
9. Szennyvízkezelés (8. sz. melléklet)
10. Csapadékvízrendszer bemutatása (9. sz. melléklet)

2

1. A vízkészletekre hatást gyakorló hatások elemzése a monitoring rendszer segítségével (10. sz. melléklet)
2. Vízvédelemmel kapcsolatos előírások, ezek személyi feltételei (11. sz. melléklet)
3. Talajszennyeződés megakadályozása (12. sz. melléklet)
4. Haváriaterv (13. sz. melléklet)
5. Összesítő értékelés (14. sz. melléklet)

Hiánypótlásunk elfogadását kérve

tisztelettel:

Dr. Czinege István

ügyvezető igazgató

Eger, 2016. szeptember 29.

*1. sz. melléklet*

**Tervezői jogosultság igazolása**

1. Mérnöki Kamarai tagság

Ikt. sz: 479/2004. 10-0325

1. Vízgazdálkodási építmények tervezése

Ikt.sz.: 156/2016. VZ-TER 10-0325

VZ-VKG 10-0325

VZ-TEL 10-0325

1. Környezetvédelmi szakértői tevékenység

Hat.sz: 229/2010.

SZKV-1.1-10-0325 Hulladékgazdálkodási szakértő

SZKV-1.2-10-0325 Levegőtisztaság-védelem szakértő

SZKV-1.3-10-0325 Víz-és földtani védelem szakértő

SZKV-1.4-10-0325 Zaj- és rezgésvédelem szakértő

VVV-3.5-10-0325 Belvízvédelem

*2. sz. melléklet*

**Meghatalmazás**

A Besenyőtelki Agrár ZRt. (3373 Besenyőtelek, Szabadság út 11.) meghatalmazza az Egri Agrober Tervező Kft-t (3300 Eger, Klapka út 1.), hogy a ZRt. Besenyőtelek 043 hrsz-ú tehenészeti telepének

***teljesítményértékelési eljárásban***

az illetékes Hatóságoknál eljárjon.

(BAZ Megyei Kormányhivatal, Üsz: B0/16/8214-2/2016., Dudás Attila)

A Meghatalmazás visszavonásig érvényes.

Bessenyei Gyula

ügyvezető igazgató

Besenyőtelek, 2016. május 26.

*3. sz. melléklet*

**Az üzemeltető és a telephely adatai**

**Üzemeltető**

Név: Besenyőtelki Agrár ZRt.

Székhely: 3373 Besenyőtelek, Szabadság út 11.

KSH-szám: 12514490-0141-114-10

Adószám: 12514490-2-10

Cégjegyzékszám: Cg-10-10-020202

Telephely: Tehenészeti telep Kömlői út (külterület) hrsz. 043

TEÁOR: A-01.41

KÜJ-szám: 100379950

KTJ-szám: 101362082

EOV-koordináták: x = 261498

y = 754140

Település KSH-kód: 27517

Telephely állategészségügyi azonosítója: HU-1465491

**A tevékenység céljára igénybe vett terület adatai**

Telephely megnevezése: Szarvasmarha telep

Címe: 3373 Besenyőtelek, Kömlői út külterület 043 hrsz.

Tevékenység: szarvasmarha állattartó telep (központi tehenészeti – telep)

Település azonosító: 27517

Telephely területe: 5 ha 1353 m2

**A telephely ismertetése**

***Területi, földrajzi elhelyezkedés***

A tehenészeti telep Besenyőtelek külterületén, a települést átszelő 33. főközlekedési útról Kömlő-Tiszanána felé lecsatlakozó műút mentén fekszik. A telep szilárd burkolatú úton megközelíthető, a település közellátási és közszolgáltatási intézményeitől 3000 méter legkisebb távolságban fekszik.

2

A lakott területtől való legkisebb távolság 400 méter. Sík fekvésű, szabálytalan alakú, négyfelé osztott terület, mezőgazdasági művelési külterületi ingatlanok szomszédságában. Az állattartó telephely a Besenyőtelek Agrár ZRt. központi telephelye, a gépjavító teleprész és terménytároló közvetlen szomszédságában található.

***Beépítettsége***

Szabadon álló építési móddal, különböző időszakokban épült földszintes istállókkal, fejőház, szociális épület és kiszolgáló létesítményekkel rendelkezik.

***Elektromos hálózat***

Az állattartó telep elektromos hálózata a települési hálózat közműrendszerére csatlakozik.

***Vízellátás***

Vízellátását saját kút biztosítja hidrofor rendszerű vízellátással, telepi szennyvíztározókkal (kommunális, fejőházi trágyás és mosóvizes szennyvíz) rendelkezik.

*6. sz. melléklet*

**A telephely általános ismertetése**

A telephely Besenyőtelek közvetlen közelében, a Besenyőtelek-Kömlő összekötő út bal oldalán helyezkedik el. A telep a volt Központi TSZ-major része, ahol a településhez közel valamennyi irányító funkciót kialakítottak.

A szarvasmarha telep döntő hányada a 043 hrsz-on fekszik, de a vízmű, szociális épület, fejőház, karám a teleptől DNy-ra, a 039/77 és 039/71 hrsz-ú területen található. A telephely felé található a terménytároló, géptároló.

A szarvasmarha a korábban klasszikus, de ma is masszív 98-108 fh-es tehénistállókból és kapcsolódó épületekből létesült. Az épületek szisztematikus korszerűsítése, a sajtáros fejés helyett fejőházas fejés valósult meg. A kötött tartás helyett kötetlen tartás valósult meg növekvő alommal, ami jelentősen csökkentette a hígtrágya keletkezését. A telephelyen keletkező almos trágya tárolása a közelmúltban létesült, szigetelt, három oldalról zárt, trágyaléaknával ellátott tárolóban történik. A kitrágyázás negyedévente történik a trágyatárolóba. A külső etetőúton történő kitrágyázás két naponta, gépi letolással valósul meg aknába, ahonnan szippantóval jut a trágyatárolóba.

A dolgozói létszám stabil, a telepen nyolc állandó dolgozó végzi a napi munkát. Az állategészségügyi feladatokat a ZRt. főfoglalkozású állatorvosa látja el.

A telephely biztonságosan lekerített.

*7. sz. melléklet*

**Vízfelhasználás**

A telep vízellátását önálló vízmű biztosítja, mely a telep DNy-i oldalán helyezkedik el. A vízmű a vizet 2 db csőkútból nyeri, ahonnan a víz hidroforba kerül, majd felszín alatti csővezetéken a fogyasztókhoz. A vízművet önálló kerítés veszi körül.

A vízmű földhivatali jelzőszáma: 77432450

A vízellátás vízjogi engedélyei:

* 3513-1/2015. Központi major vízjogi üzemeltetési engedély

Engedélyező: BAZ Megyei Katasztrófavédelmi Igazgatóság

* 400 m-es kút üzemeltetési engedély

Engedélyszám: 9950/1963

* Melléfúrt 80 m-es kút üzemeltetési engedély

Engedélyszám: ÉMVIZIG 6.929/1965. üi. Határozat

ÉMVIZIG 228183-3/1990. Határozat

A vízmű vízmérő órával felszerelt.

Az elmúlt öt év mért és bejelentett vízfelhasználása

|  |  |  |  |  |  |  |
| --- | --- | --- | --- | --- | --- | --- |
| **Megnevezés** | **Me** | **2011** | **2012** | **2013** | **2014** | **2015** |
| Összes vízfogyasztás | m3/év | 10187 | 10187 | 10187 | 10187 | 10187 |
| - ebből állattartás | m3/év | 10071 | 10071 | 10071 | 10071 | 10071 |
| - szociális épület | m3/év | 116 | 116 | 116 | 116 | 116 |
| Állattartó telep létszám | db | 540 | 540 | 540 | 540 | 540 |

A kutak vize ivóvíz minőségű, melynek dokumentálása rendszeres vízvizsgálatokkal történik. A vizsgálati eredmények az alábbiak:

*8. sz. melléklet*

**Szennyvízkezelés, trágyakezelés**

A telepen szennyvíz három helyen keletkezik:

* fejőházi szennyvíz 1000 m3/év
* trágyás szennyvíz 550 m3/év
* szociális szennyvíz: 110 m3/év
* almos trágya: 1800 to/év

A szennyvíz kezelése:

* fejőház-tejház:

tárolás: 2 db, egyenként 150 m3-es aknában

elhelyezés: szalmás trágyatárolóban, szippantó kocsival kijuttatva

* trágyás szennyvíz

tárolás: istállónként etetőútnál létesített aknákban, trágyatálcákban

elhelyezés: szalmás trágyatárolóban, szippantókocsival alomra juttatva

A trágyatároló bruttó alapterülete 1220 m2, az oldalfal magassága 2,5 m, hasznos térfogata 2745 m3, tárolókapacitás 2196 to. A tárolóhoz 150 m3-es fóliázott csurgaléktároló kapcsolódik, melyből a keletkezett, odaszállított folyékony trágya a szalmás trágyára juttatható.

A trágya hasznosítása a közeli szántóterületeken biztosított. A trágyatároló egy éves trágya tárolására alkalmas.

* szociális szennyvíz:

Engedélyezett szippantókocsival kezelőhelyre kerül.

*9. sz. melléklet*

**Csapadékvíz rendszer**

A keletkező csapadékvíz kezelése, elhelyezése jól megoldott. A csapadékvíz tiszta, trágyával nem érintkezik.

A tetőről lejutó csapadékot vízszintes és függő ereszcsatorna fogadja be, ahonnan szivárgóárokba kerül, és onnan a talajba szivárog.

A csapadékvíz bevezetése befogadóba nem szükséges.

Az etetőutakra jutó csapadék a trágyalével jut az almos trágyatároló 150 m3-es aknájába, ahonnan szivattyú juttatja a szalmás trágyára.

*10. sz. melléklet*

**A vízkészletre gyakorolt hatások**

A felszín alatti vizek minőségváltozását 2 db figyelőkúttal ellenőrizzük.

A kutak műszaki adatai:

* vízjogi engedély szám: Laskó-Tisza/137 Vksz.

Vízügyi kategória: 5

Engedélyszám: 1587-12/2012.

* EOV-koordináták: 1. kút 2. kút

y = 754134 754172

x = 261496 261483

A talajvíz kutakból mintavétel félévente történik, melyről naplót vezetünk. A talajvízminták azonosítása és szállítása 2 l-es tiszta flakonokba, címkével történik.

A talaj és felszín alatti vízkészlet nem veszélyeztetett az alábbi intézkedések miatt:

* trágyatároló: szigetelt
* kármentő akna: szigetelt
* trágyatálcák: szigeteltek
* csapadékvíz: elkülönített, szivárgórendszerbe kerül
* fejőházi szennyvíz: előkezelt, zsírfogón keresztül került a szigetelt gyűjtőaknába
* szociális szennyvíz: szigetelt gyűjtőbe kerül, majd a szennyvízkezelőbe

A két talajvízkút eredménye:

* hőmérséklet: 14,4-14,8 Co
* a vízben nincs Coli
* pH: semleges, enyhén lúgos
* KOI: értékhatáron belüli
* NH3, NO2, NO3: alacsony, nincs szennyezés
* elektromos vezetőképesség µs/cm: 2330-2930 normális

A talajvizet a szarvasmarhatelep nem szennyezi.

*11. sz. melléklet*

**Vízvédelmi előírások, ezek személyi feltételei**

***Víztakarékosság***

* az itatók környékét naponta ellenőrizni szükséges, a csepegéseket, folyásokat elhárítani
* a felszín alatti csővezeték esedékes szivárgását hetente ellenőrizni kell oly módon, hogy a fogyasztók vízkivételi elzáró szelepét lezárjuk, és ellenőrizzük, hogy a vízmérő óra mutat-e fogyasztást

***Talajba történő szennyezett víz beszivárgás***

* Valamennyi veszélyhely jelenleg szigetelt. A szigetelés felülvizsgálatát az előírásoknak megfelelő időpontban elkészíttetjük a trágyatárolónál, aknáknál.
* A talajvízkutaknál a rendszeres mintavételt elkészítjük, az eredményekből következtetünk az esetleges problémákra, szükséges intézkedésekre.
* Gondoskodunk arról, hogy a telephelyre külső szennyvíz ne kerüljön övcsatorna létesítésével.

***Személyi feltételek***

* A telep műszaki állapotát saját karbantartó naponta ellenőrzi.

*12. sz. melléklet*

**Talajszennyeződés megakadályozása**

A telep üzemelési szabályzata a talajszennyeződést megakadályozza a csapadék tetőről szivárgóba jutását, a vízszintes és függő ereszcsatornákból a tetőről a karbantartó rendszeresen ellenőrzi, a hibát elhárítja. Így lejövő csapadékvíz a trágyalével nem keveredik.

A trágyatároló, a szennyvízaknák és trágyatálcák szivárgásvizsgálatát az előírásoknak megfelelően elkészítteti a ZRt, mely eredményeket a Katasztrófavédelemnek továbbít.

A talajvízkutak ellenőrzése és ennek dokumentálása 6 hónaponként történik, a szükséges jelentést, a vízminőség romlásának okát és a szükséges intézkedésekre vonatkozó javaslatokat megküldjük.

*13. sz. melléklet*

**Haváriaterv**

***Tűzvédelem***

A szarvasmarhatelep tűzvédelmi tervvel rendelkezik. Az oltóvíz tűzcsapokból biztosított. Az oltóvizet a telep vízellátó rendszere biztosítja. Az állatokat tűz esetén azonnal a közeli karámba kell áthajtani, melyhez a szükséges karámrendszer biztosított.

***Elektromos energia kimaradás***

A telep áramfejlesztővel rendelkezik, ami a szükséges energiát szakaszosan biztosítja. Mivel az elektromos energiarendszer szakaszolt, ezért az energiát az alábbiak szerint indokolt biztosítani:

* fejés, tejhűtés
* vízellátó rendszer
* egyéb fogyasztók

***Vízkimaradás***

Lajtocskocsis vízellátás

***Állatbetegségek, karantén***

A szarvasmarhákat újabb és újabb betegségek sújtják, melyek közül jelenleg legjelentősebbek:

* ragadós száj- és körömfájás
* kéknyelvűség
* brucellózis
* parazitás betegségek
* élősködő állatok

A betegségeket a gondozóknak azonnal jelenteni kell az állatorvosnak, aki dönt arról, hogy csak helyi problémáról (patkányok), vagy járványról van szó. Járvány felmerülése esetén a megyei hatósági állatorvost kell értesíteni, aki dönt a szükséges intézkedésekről.

2

Zárlat esetén a főbb teendőket a hatósági állatorvos határozza meg, de az üzemeltető feladatai az alábbiak:

* a karanténba bezárt dolgozók fertőzésmentes ellátása
* az állatok gondozása
* a takarmány biztosítása a telephely készletéből
* a tej biztonságos elszállítása az állatorvosi előírások szerint
* az állati hullák vizsgálata, az ezzel kapcsolatos rendelkezések végrehajtása

*14. sz. melléklet*

**Összesítő értékelés**

A helyszíni szemle és a rendelkezésre álló adatok alapján megállapítható, hogy a tehenészeti telep a jogszabályokban előírtaknak megfelelően üzemel:

* a technológia jól áttekinthető, korszerű
* a dolgozók munka és balesetvédelmi képzése rendszeres
* a telep zaj-, szennyezőanyag- és porkibocsátása Besenyőtelek belterületét nem érint, mivel az uralkodó szélirány a település felől külterület felé irányul
* a telepen tartott állatállomány és a férőhelyek száma szinkronban van
* a fejőházban a tehenek időbeni fejése és a kifejt tej hűtése biztosított
* a keletkező híg- és szalmástrágya elhelyezése megoldott, sem talaj, sem vízszennyezés nem keletkezik
* a dolgozók szakképzettek, a telep irányítása felsőfokú végzettségű szakemberekkel megoldott
* a telep takarmányát a ZRt. megtermeli, és azt a telephelyen vagy a szomszédos terménytárolóban tárolja
* a telepen keletkező istállótrágya jól hasznosul a ZRt. közeli szántóterületein, így nem szükséges energiaigényes műtrágyák alkalmazása